**VABILO**

Vabljeni na strokovno ekskurzijo članov DRS podružnice Posavje, ki bo potekala

**v soboto 6. novembra 2021.**

Odšli bomo na ogled nekaterih znamenitosti mesta Celje.

Celje je mesto doživetij! Odpira veličastno zakladnico zgodovinskih, kulturnih, turističnih, rekreacijskih in kulinaričnih bogastev. Je magnet, ki navdušuje s starodavnimi zgodbami, miti in legendami ter prevzame s sodobnim urbanim utripom. Popelje nas na izbrana mesta in v prostore, kjer so pustili pečat njegovi predniki in sodobniki ali pa v kraje, kjer je nagovor narave najbolj prostran – kjer si podajo roke mir, oddih in dogodivščine.

***Program:***

* Najprej si bomo ogledali knežji dvor, v kateri domuje Pokrajinski muzej Celje. Imeli bomo voden ogled po razstavi Celeia – mesto pod mestom, ki je največja muzejska predstavitev ostankov rimske Celeje »in situ«. Njena nema, vendar slikovita govorica vabi, da se sprehodite med starodavnimi zidovi, ki pričajo o bogati zgodovini mesta. Voden ogled bomo imeli tudi po razstavi Grofje Celjski.
* Po ogledu bomo odšli peš do bližnje cerkve sv. Daniela, ki je leta 2006 postala z ustanovitvijo celjske škofije stolnica.
* Iz Celja bomo krenili na ogled Šmartinskega jezera, kje si bomo privoščili kavo v kavarni Panorama ob samem jezeru. Sledilo bo kosilo v Gostilni Medved v Novi vasi.
* Po kosilu se odpeljemo še v Žalec, kjer se bomo družili ob fontani piv in tam tudi zaključili našo strokovno ekskurzijo.

Na strokovno ekskurzijo so vabljeni tudi vaši partnerji.

*Društvo plača rednim članom avtobusni prevoz, ogled muzejskih razstav in kosilo, partnerji pa bodo morali sami kriti omenjene stroške (približno 25 EUR).*

**Rok za prijavo je do sobote 30. oktobra 2021**. Prijave sprejemam na mobi 041 759 752. Pogoji udeležbe so zapisani spodaj.**Odhod avtobusa iz Brežic bo ob 7. uri, iz Krškega 7.15 in Sevnice ob 7.35**. Od vaših prijav bo odvisno, katere bodo še vstopne postaje in ob kateri uri, kar pa vam sporočim po prejemu prijav.

Prisrčno vabljeni!

Vodja podružnice, Irena Fürst

POMEMBNO: Strokovne ekskurzije se bodo lahko udeležili le tisti, ki bodo imeli veljavno PCT potrdilo.

Pri izvedbi bomo strogo upoštevali takrat veljavne ukrepe vlade RS glede druženja.

*Občasno naredimo fotografije za namene informiranja (objava članka v glasilu Revmatik, na naši spletni strani in na družabnih omrežjih). O fotografiranju, namenu in mediju objave (kje, kdaj) Vas bomo predhodno vedno obvestili na kraju samem. Imeli boste možnost, da se v času snemanja in/ali fotografiranja umaknete iz kadra. V kolikor tega ne boste storili, bomo to razumeli kot Vaše pritrdilno dejanje (11. točka 4. člena Splošne uredbe o varstvu podatkov št. 2016/679).*